এখনও ঝুলে রয়েছে ভেঙে পড়া উড়ালপুলের একটা অংশ। কিন্তু, কবে সরানো যাবে ওই অংশটি? সঠিকভাবে জানাতে পারছে না KMDA বা রেল বিকাশ নিগম। আশপাশের বাড়ির লোকজনকে না সরিয়ে কীভাবে এই কাজ সম্ভব?  ভেবে পাচ্ছেন না কর্তারা। ঠাঁই ছাড়তে নারাজ বাসিন্দারাও।
 ওয়েব ডেস্ক: এখনও ঝুলে রয়েছে ভেঙে পড়া উড়ালপুলের একটা অংশ। কিন্তু, কবে সরানো যাবে ওই অংশটি? সঠিকভাবে জানাতে পারছে না KMDA বা রেল বিকাশ নিগম। আশপাশের বাড়ির লোকজনকে না সরিয়ে কীভাবে এই কাজ সম্ভব?  ভেবে পাচ্ছেন না কর্তারা। ঠাঁই ছাড়তে নারাজ বাসিন্দারাও। ঝুলে থাকা ওই অংশটিকে ভেঙে ফেলাটাই এখন সবথেকে বড় চ্যালেঞ্জ। ওই ঝুলে থাকা অংশের নিচে সাজানো হচ্ছে একের পর এক সিমেন্টের ব্লক। এই ব্লকগুলির ওপর ঠেস দিয়ে রয়েছে বিপজ্জনক অংশটা। কিন্তু, সমস্যার এখানেই শেষ নয়। ভাঙার কাজ শুরু করতে গেলে সরাতে হবে আশপাশের বাড়ির লোকজনকে। গত শুক্রবারই তাঁদের দিন তিনেকের জন্য বাড়ি খালি করতে বলা হয়েছিল। তিনদিন পর  সোমবার তাঁরা ফিরেও এসেছেন। এখন আবার অন্তত ২১ দিনের জন্য বাড়ি ছেড়ে যেতে বলা হয়েছে।